Identifica la temàtica clau d'aquest text.
Elizabeth Hawley (Chicago, Illinois, 9 de novembre de 1923 - Katmandú, 26 de gener de 2018) fou una periodista i cronista d'expedicions a l'Himàlaia. El setembre de 1960 va viatjar al Nepal i s'hi va quedar a viure. Va començar treballant per l'agència de notícies Reuters cobrint les notícies d'alpinisme, entre elles l'expedició americana de 1963, que va ser la primera dels Estats Units a travessar l'Everest.Tot i que mai va escalar cap cim, va ser la cronista més coneguda de les expedicions a l'Himàlaia durant més de quatre dècades. Fou respectada per la comunitat alpinista a nivell internacional pels seus registres complets i precisos, tot i no formar part de cap organisme oficial. Els seus registres es resumeixen en la base de dades The Himalayan database, que analitza diverses dades, com les fites aconseguides pels escaladors a l'Himàlaia o els que hi perden la vida.El francès François Damilano, escalador en gel, va batejar amb el seu nom un pic del Nepal. Damilano, el 9 de maig de 2008, va fer una primera ascensió en solitari al pic Hawley (6.182 msnm), del Dhaulagiri Himal, després de pujar el Putha Hiunchuli (7.242 msnm).
El text tracta sobre periodisme.